NaiveNeuron/SloPal huggingface dataset:
Nedoba, Jakub, poslanec NR SR (2019-10-22):
Ďakujem, pán poslanec Sopko, za podporu tohto návrhu. Vy ste správne asi pochopili, že táto novela nemá hovoriť o tom, že či zmena starého za nové je niečo zlé alebo dobré, ale zamedziť tomu, že keď už je niekto, keď už po voľbách aj prišiel o svoj mandát, tak aby si to, tých 30 dní neužil a aby nepustil poriadne žilou, ale aby sa zamedzilo asi takýmto negatívam pri odchode z mandátu. Takisto, ako ste aj naznačili, tento návrh zákona ide po tom predchádzajúcom kolegov Klusa a Laurenčíka a oba tieto zákony poukazujú na to, aká je samospráva zraniteľná a ako vedia štatutári mesta alebo obcí zneužívať svoje kompetencie. Čiže tuto sa napravuje iba maličká troška z toho všetkého, kde sú nejaké nášľapné míny. A hoci to vyplýva z aplikačnej praxe, tak nemyslím si, že to je niečo ad hoc, lebo ako som tu uviedol, tieto prípady z Buchlova, Turčianskych Teplíc, z Piešťan, tak je to hlavne o tom, aby sme sa tu nemuseli o štyri roky alebo, áno, o štyri roky budú komunálne voľby, znovu o tom rozprávať. Ďakujem.
V. Veteška, podpredseda NR SR: (2004-06-16):
E. Dolník, poslankyňa: Ďakujem. Ja by som sa chcela len poďakovať dvom kolegom, ktorí reagovali na moje vystúpenie. Môžem s nimi skutočne len súhlasiť. A úplne na záver len jednu vetu, že skutočne, k tým učebniciam, o ktorých sme hovorili, tiež môžeme konštatovať, že ide väčšinou o záležitosť finančnú, okrem toho, čo ste konštatovali. Ďakujem.
Kotleba, Marian, poslanec NR SR (2021-05-10):
Môžem vás poprosiť o čas.
Figeľ, Ján, podpredseda NR SR (2014-09-11):
Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Antonovi Martvoňovi. Nech sa páči.
Paška, Pavol, predseda NR SR (2012-06-27):
Ďakujem, pán spravodajca. Otváram rozpravu. Nemám písomnú prihlášku do rozpravy. Pýtam sa, či chce niekto vystúpiť v rozprave ústne. Nie. Vyhlasujem rozpravu za skončenú. Prerušujem rokovanie o tomto bode programu. Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Protokolom z roku 1997, ktorým sa mení a dopĺňa Protokol z roku 1978 k Medzinárodnému dohovoru o zabránení znečisťovaniu z lodí, ktorého nedeliteľnou súčasťou je Medzinárodný dohovor o zabránení znečisťovaniu z lodí z roku 1973 . Je to tlač 53. Nech sa páči, pán minister.
Suja, Miroslav, poslanec NR SR (2021-02-03):
Ďakujem za slovo, pán podpredseda. Rišo, súhlasím s tvojím vystúpením, neni k tomu čo dodať, zhodnotil si to veľmi správne. Ale neverím, že tvoj návrh alebo výzva na stiahnutie tohto bodu z programu bude nejaká úspešná, a pochybujem, že vládni poslanci toto schvália, aj keď zdravý sedliacky rozum hovorí, že by sme mali podporiť Richardov návrh. Vážení kolegovia, preto vás vyzývam, skúsme sa teraz nejako politicky odosobniť a podporme tento jeho návrh a stiahnime tento bod programu, lebo zničíme naozaj svojich prvo.. prvých dodávateľov, ktoré, prvotných výrobcov potravín.
P. Paška, predseda NR SR: (2007-10-16):
Otváram rozpravu. Písomne nemám prihlášku do rozpravy. Pýtam sa, či sa chce niekto prihlásiť do rozpravy ústne. Nie. Končím možnosť sa prihlásiť do rozpravy. A vyhlasujem rozpravu za skončenú. Pravdepodobne sa už nechcete vyjadriť k rozprave, ktorá nebola, takže pristúpime k samotnému hlasovaniu.
Zmajkovičová, Renáta, podpredsedníčka NR SR (2012-10-30):
Pán poslanec Hraško.
Blcháč, Ján, poslanec NR SR (2023-10-25):
Ďakujem, pán predseda, ďakujem tiež, kolegovia, kolegyne, za dôveru a zvolávam zasadnutie výboru pre financie a rozpočet do miestnosti č. 31 na prízemí vľavo o 21.20 h.
Maďarič, Marek, poslanec NR SR (2011-05-18):
Pán poslanec Beblavý, v rozprave zatiaľ vystúpil jeden opozičný a jeden koaličný poslanec. Vy napriek tomu ste stihli obviniť opozíciu z toho, že vystupuje k Zákonníku práce nekvalifikovane, a poctiť ctenú koalíciu vaším ohodnotením, ako vystupuje kvalifikovane. Vaše vystúpenie trvalo necelých 14 minút, pričom asi tak prvých päť minút ste adresovali rôzne invektívy o nekvalifikovanosti do radov opozície a dávali ste vy odporúčania, kto by mohol a nemohol doštudovať a kto by s takým a onakým vystupovaním neprešiel ani cez prvý ročník vysokej školy. Zrejme, pán Beblavý, sa vy cítite mimoriadne kvalifikovaný, učený, vzdelaný – možno to tak aj je – a každopádne bavíme sa tu o Zákonníku práce, ku ktorému boli vznesené stovky pripomienok, na ktorom našli viac kritiky alebo viac ho kritizovali aj zamestnávatelia, aj odborári, aj širšia verejnosť. Čiže nevykazuje príliš známky veľkej kvalifikovanosti. A ak si vy predstavujete takúto diskusiu, že budete prvých päť minút urážať opozíciu, tak nedocielite žiadnu kvalifikovanú zmenu v diskusii o Zákonníku práce. Takto ste začali a nemôžete očakávať potom nejaký konštruktívny prístup od nás. Ďakujem. (Potlesk.)
Blanár, Juraj, podpredseda NR SR (2021-06-22):
Ďalší s faktickou poznámkou, pán poslanec Baránik, nech sa páči.
Paška, Pavol, predseda NR SR (2014-07-01):
(Hlasovanie.) 134 prítomných, 50 za, 2 proti, 82 sa zdržalo. Nebudeme ďalej rokovať o tomto návrhu. Pán poslanec Kuffa uvedie hlasovanie v prvom čítaní o návrhu pána poslanca Lipšica na vydanie zákona č. 577 o rozsahu zdravotnej starostlivosti. Pán poslanec Lipšic spolupredkladal tento návrh s pani poslankyňou Janou Žitňanskou, ktorá nastúpila ako poslankyňa Európskeho parlamentu. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov , tlač 1058.)
Blanár, Juraj, podpredseda NR SR (2021-05-10):
Pán poslanec Marek Hattas.
Pellegrini, Peter, podpredseda NR SR (2020-07-14):
Ďakujem veľmi pekne, pán poslanec. Na vaše vystúpenie dve faktické poznámky. Ako prvý pán poslanec Blaha.
Matovič, Igor, poslanec NR SR (2013-09-17):
Pán predseda, podľa mňa to je iba ľudské, ja nemám teda problém, keď chcete, sadnem si tuto na ten stôl. Keď teda to sú elementárne pravidlá. Ale neviem, čo je na tom zlé, keď si sem dám normálnu stoličku. (Reakcia predsedu NR SR: „Poprosím, pán poslanec, to je barová stolička.“ ) (Prestávka.) (Po prestávke.)
Glváč, Martin, podpredseda NR SR (2018-09-20):
Vážené panie poslankyne, páni poslanci, nasledujú body písomné odpovede na interpelácie a interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 13. augusta 2018 (tlač 1042). Z dôvodu prehľadnosti prosím poslancov, aby pri svojom vystúpení uviedli číslo, pod ktorým; poprosím, pán Jakab, o kľud v sále, ďakujem; číslo, pod ktorým sa odpoveď za člena vlády v tlači 1042 nachádza, v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne sa do rozpravy prihlásil poslanec Martin Klus. Pán poslanec, žiadate, aby Národná rada hlasovala potom o...? Nie. Nech sa páči. ( Písomné odpovede členov vlády Slovenskej republiky na interpelácie poslancov Národnej rady Slovenskej republiky podané na 33. schôdzi Národnej rady Slovenskej republiky a do 13. augusta 2018 , tlač 1042.)
Pročko, Jozef, poslanec NR SR (2023-06-22):
Pani Cigániková, zase ste klamali. Ten zákon ste do vlády, už to povedal aj Marek, ale všetci sme o tom vedeli, ten zákon cez Lengvarského ste do vlády pretlačili vy. Zase ste klamali, že to je náš. Nie, to ste cez Lengvarského tam pretlačili vy. Klamete, klamete a klamete! Cigániková, povedali ste si, že no veď ja, ja, ja, pozrite sa na moje účty, ja nič nemám. Sedemnásť článkov som našiel len počas tohto, o vás, piár, ktoré sú v médiách, Haščákových, jaká ste skvelá, jedinečná, ako máte, toto je tá korupcia! Toto je tá prostitúcia, ktorá, ktorá, ani mne sa nepáči, že sa človek takýmto spôsobom dá, ja vás neurážam, vy nie ste prostitútka, ale to, čo robíte, je, sa dá prirovnať k prostitúcii. Duchovnej. Vy sa tu vyviňujete celý čas, používali ste whataboutizmus, že a ten Matovič čo urobil, a ten Matovič, a ten Matovič, a ten Matovič. Vy ste, vy ste tu predviedli klasický ruský whataboutizmus a ačohentizmus, to bolo neskutočné. Vy ste, priznali ste sa, že ste kontroverzná osoba, priznali ste sa, že obhajujete Haščáka a celý čas ste ho tu obhajovali, celý čas ste rozprávali, že vlastne aj tí, aj tí Američania vlastne, veď to nebolo dokázané, aj ten, veď ten Haščák je chudáčik. Celý čas nepočúvate, čo vám tu rozprávame, vy nepočúvate, vy rozprávate, že by sme mali kritické myslenie, no my ho máme. A každý kriticky uvažujúci človek nechce, aby, aby ľudia boli okrádaní zdravotnými poi.... ja ešte vystúpim v rozprave, zdravotnými poisťovňami, ale vy, vy, pani Cigániková, celý čas, odkedy som sa dostal sem do parlamentu, nerobíte nič iné len lobujete pre, pre Pentu. Nič iné nerobíte. A vy tu rozprávate a rozprávali tu vaši kolegovia o správaní? No tak ako keď ukážete prostredník, vy, žena, prostredník teraz v rozprave? Je... (Prerušenie vystúpenia časomerom.)
Pellegrini, Peter, podpredseda NR SR (2020-07-08):
Pán poslanec Linhart.
Žiga, Peter, podpredseda NR SR (2024-02-08):
Pán poslanec Šipoš.
Počiatek, Ján, minister dopravy, výstavby a regionálneho rozvoja SR (2015-09-24):
Ďakujem za slovo. Vážený pán predseda, vážené dámy, vážení páni, cieľom zmien je vytvoriť právny rámec na skvalitnenie, urýchlenie a zefektívnenie prípravy strategických parkov podľa zákona č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov. Návrh zákona zachová koncepciu súčasnej právnej úpravy v oblasti územného a stavebného konania, avšak špecifikuje právnu úpravu týkajúcu sa strategických parkov. Zefektívnenie povoľovacích procesov pre strategické parky sa dosiahne nasledujúcimi úpravami: Územie, ktoré bude dostatočne zregulované územným plánom obce alebo zóny, sa nebude vyžadovať územné konanie. V prípade, že vyvlastňovaný pozemok alebo stavba neboli predmetom dedičského konania, domnelých dedičov, ktorí sú účastníkmi vyvlastňovacieho konania, zastupuje v tomto konaní až do právoplatnosti rozhodnutia súdu o dedičstve Slovenský pozemkový fond. Povinnosť doložiť právoplatné rozhodnutie o trvalom odňatí pozemku sa umožňuje až v okamihu pred vydaním stavebného povolenia. Pre vyváženie chýbajúceho územného rozhodnutia sa posilňuje postavenie obcí tak, že ich stanovisko, či je dodržaná záväzná časť územného plánu, bude záväzné pri povoľovaní stavieb strategických parkov. Ďakujem za slovo, skončil som.
Danko, Andrej, predseda NR SR (2016-11-22):
Poprosím o kľud v sále. Poprosím, poprosím o kľud v sále. Vzhľadom na uvedené, že pán Matovič bol jediný prihlásený do ústnej rozpravy, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajca? Nie. Ďakujem. Prerušujem rokovanie o tomtom bode programu. Pani poslankyne, páni poslanci, v rokovaní pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách (tlač 255). Prosím ministra financií Petra Kažimíra, aby zaujal miesto určené pre navrhovateľov, a spoločného spravodajcu z výboru pre financie a rozpočet poslanca Radovana Baláža, aby zaujal miesto určené pre spravodajcov. Teraz odovzdám slovo poslankyni Erike Jurinovej, ktorá neukončila svoje vystúpenie ako písomne prihlásená rečníčka do rozpravy. Pripraví sa pán poslanec Gábor Grendel. (Pokračovanie rokovania o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 255.)
Zmajkovičová, Renáta, podpredsedníčka NR SR (2014-06-03):
Pán poslanec, prepáčte, kým vám dám, kým vám dám slovo. Pán poslanec Abrhan, prosím vás, neriaďte za mňa schôdzu. Takže nech sa páči, pán poslanec Zajac. (Reakcie z pléna.) Pán poslanec, nech sa páči, pán poslanec Zajac, a nevykrikujte, nech sa páči.
J. Brocka, poslanec: (2009-11-03):
Napríklad doprava. Železnice Slovenskej republiky už tento rok, teraz, v tomto čase aj minulý mesiac chodia na dlh. Dokonca septembra minuli peniaze, ktoré mali v rozpočte určené na osobnú dopravu. Samozrejme v návrhu rozpočtu na budúci rok je ešte o pol miliardy korún menej na budúci rok. To znamená, kedy prestanú chodiť vlaky, rýchliky? V júli? Alebo len do volieb? Lebo nezaregistroval som, že by táto vláda hľadala nejaké riešenie, že čo s tým. Ja viem, že majú menej peňazí, ale výraz, že štátny rozpočet na pol roka sedí, alebo štátny rozpočet na letný semester je ešte výstižnejší.
Duchoň, Daniel, poslanec NR SR (2013-12-12):
Vážený pán predseda Národnej rady, vážení členovia vlády, vážené panie poslankyne, páni poslanci, k vládnemu návrhu zákona o štátnom rozpočte na rok 2014 a návrhu rozpočtu verejnej správy na roky 2014 až 2016 v rozprave vystúpilo 23 písomne a 17 ústne prihlásených poslancov. V záverečnom slove vystúpil aj podpredseda vlády a minister financií Peter Kažimír. V rozprave boli podané pozmeňujúce a doplňujúce návrhy. K dispozícii máme spoločnú správu 640a, ktorá obsahuje pozmeňujúce a doplňujúce návrhy z rokovania výborov a požiadavku na vládu Slovenskej republiky. Návrhy obsiahnuté v časti IV. spoločnej správy sú obsiahnuté v návrhu uznesenia č. 2, o ktorom budeme hlasovať na záver, preto teraz môžeme pristúpiť k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať o pozmeňujúcich návrhoch 1 až 11 časti 2B zo spoločnej správy spoločne s návrhom gestorského výboru schváliť.
Blanár, Juraj, podpredseda NR SR (2023-02-01):
Ďakujem, pán spravodajca, otváram všeobecnú rozpravu na vaše odporúčanie. Nikto sa neprihlásil písomne. Kto má záujem o ústnu prihlášku, môže tak urobiť teraz. Pán spravodajca Viskupič a pán... Nie. Takže ako jediný. Uzatváram možnosť prihlásiť sa do rozpravy ústne. Pán spravodajca Viskupič, máte slovo.
P. Hrušovský, podpredseda NR SR: (2002-03-20):
L. Orosz, poslanec: Ďakujem pekne, pán podpredseda. Vzhľadom na to, že prešiel jeden pozmeňujúci návrh, ktorý vytvára zmätok v tom zákone, je potrebné prerušiť rokovanie, aby sme sa rozhodli ako ďalej.
Gyimesi, György, poslanec NR SR (2022-12-06):
Dajte, prosím, hlasovať o bode číslo 7.
Blanár, Juraj, podpredseda NR SR (2022-05-11):
Pán poslanec Kočiš, nech sa páči.
R. Zajac, minister zdravotníctva: (2005-05-10):
Predmetom tejto novely je niekoľko spresňujúcich a vyjasňujúcich ustanovení. Nanovo definujeme pojem katalóg výkonov, ktorý predstavuje súhrn všetkých zdravotníckych výkonov s uvedením ich charakteristík, potom zoznam výkonov, do ktorého sa vkladajú katalógy výkonov uvedené v katalógu zdravotníckych výkonov,  v ich frekvenciách a indikačných obmedzeniach patriacim k jednotlivým chorobám. Nanovo takisto definujeme, vylepšujeme definíciu pojmu lege artis, bez ktorého Úrad pre dohľad nad zdravotnou starostlivosťou nemá možnosť kontrolovať. Súčasne sa ustanovuje možnosť uzatvoriť dohodu o poskytnutí zdravotnej starostlivosti aj na kratšiu lehotu ako šesť mesiacov rezortov obrany, vnútra, spravodlivosti, dopravy, pôšt a telekomunikácií, teda všade tam, kde je rezortný systém poskytovania ambulantnej zdravotnej starostlivosti. Ďalej umožňujeme sprístupňovať niektoré údaje zo zdravotnej dokumentácie a nahliadať širšiemu okruhu subjektov, ako tomu bolo doteraz. Takisto čo považujeme za veľmi dôležité, v prílohe tejto novely je definícia národných registrov, ktoré sú taxatívne z titulu ochrany osobných údajov vymenované v návrhu novely. Ak si pozrieme bližšie navrhovanú novelu, ide o pomerne veľmi jednoduchú novelu z pohľadu rozsahu okrem objemu národných registrov, ktoré chceme, aby boli vedené v zákone, taxatívne vymenované, a tým dodržané podmienky, ktoré dáva zákon o ochrane osobných údajov. Ďakujem pekne.
Danko, Andrej, predseda NR SR (2016-12-08):
Pani poslankyňa Erika Jurinová, nech sa páči.
Osuský, Peter, poslanec NR SR (2015-10-06):
Ďakujem pekne, pani predsedajúca. Vážená snemovňa, vážená spravodajkyňa, ako v závere svojho vystúpenia podčiarkol kolega Kadúc, podľa očakávania popravíte vládny návrh zákona. Popravíte dielo ministerstva, ktoré vedie váš minister, a tak ako popri tomto popravovaní popravíte ešte aj dve hromadné pripomienky občanov. Slobodný prístup k informáciám je jedno z najväčších dedičstiev – a teraz to poviem hrdo – malej hŕstky poslancov okolo Jána Langoša, ktorí tento zákon iniciovali pred mnohými rokmi. Za tie roky sa vyskytlo dosť snáh ten zákon oklieštiť. Ten zákon vykastrovať tak, aby temné prítmie vyhovovalo všetkým možným ťahom, ktoré sa v slovenskej komunálnej, župnej či veľkej politike udievajú. Bude presne, ako povedal kolega Kadúc, príznačné, ako sa vládna väčšina, ktorá disponuje možnosťou rozhodovať o prijímaní zákonov, vysporiada s vlastným návrhom zákona, svojho ministra v dobe, keď na nás dosadajú ako sťahovaví vtáci kauzy, počínajúc cétečkami, pokračujúc tetou Ankou a končiac oživeným a oprášeným Helioportom. Samozrejme, na konci viacerých tých káuz zaujaté vyšetrujúce orgány povedia, „všetko bolo v súlade so zákonom“. V tejto krajine je hádam aj výbuch bavoráka na Karloveskej ceste v súlade so zákonom, lebo už to tak chodí, že bavoráky vybuchujú. A samozrejme, že je to len ilustrácia toho, prečo sa tento zákon má a musí popraviť. Pretože napriek všetkému sa verejnosť k informáciám dostáva. Dostáva sa zásluhou investigatívnych novinárov, dostáva sa zásluhou statočných bielych vrán, počínajúc Žarnayom cez Pechočiakovú, končiac doktorom Suchánkom a sestrou Kovačovičovou. Proste nedarí sa napchať džina informácií do fľaše. Ale prieky mu robiť treba. A tak tento zákon skončí ako, myslím, že jubilejný tridsiaty, ktorého som v tomto volebnom období v parlamente predkladateľom, presne tak ako tých 29 pred ním. Ale nevadí. Kedysi písali spisovatelia do šuplíkov a my môžeme povedať, aj ja za seba, že tvorím zákony do šuplíkov, pretože stále verím, že príde deň, keď tie zákony niekto vytiahne, zmení na nich titulný list, napíše nového predkladateľa, nový dátum a podá ich. A bude tu taká konštelácia, aká tu bola vtedy, keď prešiel návrh skupiny poslancov okolo Jána Langoša. Takže, presne ako povedal Miro Kadúc, ilúzie si nerobíme. Ale práca je odvedená a minimálne zainteresovaná občianska verejnosť si môže všimnúť, ako s ňou bude naložené. O motívoch, prečo s ňou bude naložené, ako s ňou bude naložené, som krátko pred chvíľkou pohovoril. Tí, ktorí majú čo tajiť, sa boja zákona o informáciách. Ďakujem za pozornosť.
Galis, Dušan, poslanec NR SR (2024-10-23):
Vážený pán predsedajúci, vážené panie poslankyne, vážení páni poslanci, v súlade so zákonom o rokovacom poriadku som bol určený za spravodajcu k návrhu uvedeného zákona, tlač 520. Predkladám informáciu k predloženiu vládneho návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Suja, Miroslav, poslanec NR SR (2020-12-03):
Dobre. Ďalšia otázka patrí ministrovi pôdohospodárstva pánovi Mičovskému, ak ho nevyrušujem. Pán minister, ako chcete riešiť otázku rozpadajúcich sa smrekových lesov. Chcete vykonať aktívnu ochranu podobne ako v Nemecku, kde sa napadnuté stromy aktívne vyhľadávajú alebo chcete tieto porasty nechať bez akejkoľvek zásahu a vykonať tak ich rozpad alebo rozvrat? To je prvá otázka. A druhá otázka. Čo podľa vás prinesie reorganizácia štátnych lesov a ako sa to prejaví na zamestnanosti, keď už sa otvorene hovorí o prepúšťaní? A taktiež či sa neskrýva za tým hromadné prepúšťanie a skrýva sa to len za reorganizáciu pri štátnych lesoch? To sú všetky moje otázky, ďakujem.
Krajcer, Daniel, poslanec NR SR (2012-09-26):
Pán predseda, v rozprave vystúpili traja poslanci, nebol predložený žiadny procedurálny návrh, dajte, prosím, hlasovať o tom, že Národná rada prerokuje predložený návrh zákona v druhom čítaní.
Krajčír, Ľuboš, poslanec NR SR (2022-05-24):
Reagujem. Teraz budem reagovať, tvrdíte... (Prerušenie vystúpenia časomerom.)
A. Slafkovský, poslanec: (2001-09-11):
J. Migaš, predseda NR SR: Pán spravodajca, ak bol v diskusii prednesený návrh, pozmeňujúci návrh, musíte najprv dať hlasovať, alebo uviesť hlasovanie o návrhu poslanca, ktorý bol prednesený v rozprave. Až potom (ruch v sále), až potom môžeme, upokojte sa, až potom môžeme hlasovať o návrhu, ktorý vyplýva zo spoločnej správy. Čiže uveďte najprv návrh pána podpredsedu Národnej rady. O ňom dám hlasovať a potom...
Hrušovský, Pavol, podpredseda NR SR (2010-12-01):
Pani poslankyňa Blahová.
Hudacký, Ján, poslanec NR SR (2013-10-22):
Ďakujem pekne, pán predseda. Ja chcem upozorniť členov výboru pre hospodárske záležitosti, že rokovanie bude dnes o 12.00 hodine v miestnosti č. 183. Ďakujem pekne.
Érsek, Árpád, minister dopravy a výstavby SR (2019-05-10):
Ďakujem. Ďakujem, pán poslanec. Teraz som tu videl pána Pčolinského, ktorý akurát odišiel, aby ste vedeli a dali veci na správnu mieru, lebo je zvykom zavádzať tu v Národnej rade. Pán Kollár osobne s pánom poslancom Pčolinským sa zúčastnili zasadnutia na skupine, ktorá im tento zákon, ako som vám tu sľúbil, keď ste ma odvolávali, boli na ministerstve dopravy. Treba sa ich spýtať. A samozrejme, boli tam vysvetlené všetky tie veci, ktoré boli sporné. Poviem vám len jeden príklad. Vy hovoríte, zvyšujeme pokutu. Nedávno sa stalo, že malý, malé lietadlo s pilotom v nízkej hladine prelietal cez Atómovú elektráreň Jaslovské Bohunice. Samozrejme a čo spôsobil? Poplach, ktorý, jednoducho sme ho museli dať dole. On ako pilot mal vedieť a samozrejme mal koordináty, že kde môže lietať a kde nemôže lietať, a potom, aby z toho nebola, nebola taká hra, že no ja preletím cez Mochovce, či ma chytia, nechytia. Nie je to dobrá vec a preto je tá pokuta taká vysoká. Nech si to každý rozmyslí. A to je len možnosť do výšky 3 500 eur. Nie je to napísané, že tak je na základe, aké previnenie spravil. Myslím si, že s týmto by ste mohli aj vy súhlasiť. Čo sa týka, trikrát sme sa stretli so všetkými, ktorí sú, zaregistrované malé letiská. Áno, samozrejme, prvé kolo rozpory, až sme sa dopracovali k tomu, že bola zhoda. A ja som povedal tu v Národnej rade, keď ste ma odvolávali, pokiaľ nebude v zhode, ja ten zákon, tú časť z toho vyhodím. Bola zhoda. Možnože vám píše jeden pán, ktorý vypisuje každému. Ja nemám problém, že ich zavoláte, nemám problém, že si s nimi sadnete, prejednáte, ale na druhej strane treba vedieť, že tieto malé letiská tiež treba zlegalizovať, treba dať podmienky, za akých podmienok môžu vzniknúť a zaniknúť. To je veľmi dôležitá vec, pretože nemôžem si zmyslieť niekde na lúke, že si otvorím letisko a bude tam lietať ktokoľvek, kedykoľvek, akokoľvek. Myslím si, že toto je, a absolútne nikomu neberieme možnosť, aby mohol pokračovať v tých malých letiskách, len ich musí legalizovať, lebo niektoré tie malé letiská nie sú ani legalizované, preto treba spraviť túto úpravu. Ďakujem pekne.
Paška, Pavol, predseda NR SR (2014-10-30):
(Hlasovanie.) 135 prítomných, 80 za, 50 proti, 5 sa zdržali. Sme v treťom čítaní. Otváram rozpravu. Nemám prihlášku do rozpravy, vyhlasujem ju za skončenú.
Grendel, Gábor, podpredseda NR SR (2023-05-10):
Na vystúpenie pána poslanca Suju päť faktických poznámok, končím možnosť prihlásiť sa s ďalšími. Ako prvý pán poslanec Eduard Kočiš.
Laššáková, Jana, podpredsedníčka NR SR (2013-03-13):
Lichotenie každého poteší. Nech sa páči, pán poslanec Kuffa s reakciou.
Bugár, Béla, podpredseda NR SR (2011-05-19):
Pani poslankyňa Tomanová.
Nemec, Richard, poslanec NR SR (2021-06-16):
Ďakujem, pán predsedajúci. Pán Šeliga, k tým percentíčkam. Veď toto je druhý len o percentách, tu je, tu je spomenutých toľko, tak málo vecí, ktoré už boli dávno pánom ministrom vyargumentované a povedané, čiže a počúvali vás ľudia z opozície, len tí ľudia tu sedia, ktorí, nechcem to tak nazvať, sú len podržtaškami možno v SMER-e. A už nerozumiem strane REPUBLIKA, tá by mala fandiť tejto vláde, lebo tie ich percentíčka sú tam tiež, kde sú, a preto tu sedia viditeľne, lebo naozaj, naozaj tých dôvodov je strašne málo len v neporovnaní voči tým kauzám, ktoré sa diali v minulosti, takže. A už vôbec nechápem tomu, že všetci tí opozičníci jak verklíci druhý deň to isté, to isté, už to bolo dávno vyargumentované. Takže je to asi o tých percentách. O ničom inom. A o videjkách. Ďakujem.
Laššáková, Jana, podpredsedníčka NR SR (2016-02-11):
Pán poslanec Podmanický, nech sa páči.
Kollár, Boris, predseda NR SR (2022-05-03):
Ďakujem. Chcel by som zvolať teraz poslanecké grémium, aby sme sa dohodli na ďalšom postupe pri rokovaní, či budeme hlasovať zajtra o 17.00, či budeme to ťahať, túto schôdzu, celú noc, alebo je tu taká určitá ponuka, ktorú som doteraz bol schopný prebrať iba so stranou OĽANO, ktorá s tým súhlasila. Musím sa poradiť ešte s ostatnými koaličnými stranami. Takže aby sme to nenaťahovali, je najlepšie urobiť poslanecké grémium a tam by sme sa všetci naprieč celým politickým spektrom dohodli na ďalšom pokračovaní schôdze. Ďakujem pekne. Takže zvolávam teraz grémium.
Blanár, Juraj, podpredseda NR SR (2020-11-03):
Ďakujem, pani spravodajkyňa. Ak by ste ostali pri pulte, lebo vás chcem poprosiť, uzatváram týmto rozpravu. Nepredpokladám, že pán navrhovateľ by chcel záverečným slovom vystúpiť, keďže už mal slovo. Vás poprosím, pani spravodajkyňa, keby ste ohlásili termín hlasovania o tomto bode, ak niečo ešte iné. Nech sa páči, môžete.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 117, za 20, proti 50, zdržalo sa 41, nehlasovali 6. Konštatujem, že tento pozmeňujúci návrh schválený nebol.
P. Hrušovský, predseda NR SR: (2002-12-09):
Vážené panie poslankyne, pán poslanci, keďže rozpravu o návrhu zákona považujem za tak dôležitú, že považujem za potrebné, aby minimálne ekonomickí ministri boli pri prerokúvaní a pri rozprave o návrhu zákona o štátnom rozpočte, odporúčam, aby sme teraz prerušili rokovanie o návrhu zákona o štátnom rozpočte na rok 2003 a zároveň som poprosil pána podpredsedu vlády a ministra financií, aby zajtra ráno na 9.00 hodinu, keď budeme pokračovať v rokovaní o návrhu zákona o štátnom rozpočte, zabezpečil prítomnosť čo možno najväčšieho počtu členov vlády, minimálne však tých ministrov, ktorí sú ekonomickými ministrami vo vláde Slovenskej republiky, a takto sme mohli dôstojne, ale korektne viesť rozpravu o návrhu zákona o štátnom rozpočte na rok 2003. Pán poslanec Maxon, chcete sa vyjadriť? M. Maxon, poslanec: Pán predseda, ja vás chcem, samozrejme, podporiť v tomto rozhodnutí, len vo väzbe na zákon o štátnom rozpočte nepoznám rezort, ktorý by nemal vážny rozpočtový vzťah ku štátnemu rozpočtu. Takže ja si myslím, že by tu mali byť všetci prítomní ministri vlády Slovenskej republiky. Samozrejme tí, ktorí majú zahraničné pracovné povinnosti, tak tých  možno ospravedlniť.
Kollár, Boris, predseda NR SR (2023-05-10):
Prosím, prezentujme sa a hlasujme. (Hlasovanie.) Prítomných 143, za 142, 1 sa zdržal. Uvedený návrh sme schválili.
L. Nagy, poslanec: (2009-06-26):
Ja na rozdiel od predrečníčky a potom aj reagujúcich problém financovania ústavu nevidím v činnosti, resp. v honorovaní Správnej a Dozornej rady. To honorovanie ich práce v ničom sa nevymyká od zvyklostí na Slovensku. Zásadný finančný problém Ústavu pamäti národa je v tom, že od svojho vzniku nemá stále priestory. Už neviem, pán riaditeľ môže to priblížiť, na koľkých miestach sídlia v tomto roku. A navyše podmienky, ktoré na prenájom budovy pripravilo ministerstvo dopravy, sú likvidujúce pre Ústav pamäti národa a nie honorovanie činnosti členov Správnej rady je likvidačné. Preto i z tohto miesta žiadam, aby jednak rezort ministerstva dopravy, ale aj celá vláda a príslušný podpredseda slovenskej vlády venoval tejto otázke náležitú pozornosť. Ďakujem pekne.
Mihál, Jozef, poslanec NR SR (2013-09-03):
Tak ja si dovolím pripomenúť pána podnikateľa Varechu, či Varehu, Varehu. Ja sa pýtam, ako tento človek mohol desiatky miliónov našmeliť vlastne na nadmerných odpočtoch? Čo robili tí ľudia na tých, na, kde to je on, z Michaloviec alebo z Trebišova, alebo odkiaľ, čo robili na tých daňových úradoch? Jednoducho, jednoducho aj bez akéhokoľvek kontrolného výkazu, keď nejaký podnikateľ má päťdesiat firiem a keď robí medzi nimi takéto podivuhodné obchody, čo to tam on, on tam nejakých chrobákov predával alebo také voľačo. Alebo predávajú úžasné softvéry, hej. Na tej disketke je drahocenný softvér v hodnote stoviek miliónov eur. Veď to, to je, to sú veci, ktoré priemerne zdatný daňový úradník, takto chytím, pozriem, že čo mi to tu prišlo, čo mi to tu podávali tie subjekty, ktoré mám na starosti, teda nemusím to ani pozerať, pretože mám na to softvér na Daňovom riaditeľstve, predpokladám, aspoň v tom inteligentný, že mi ukáže, naznačí, toto sú indikátory, že toto bude nejaký podvodník. A hneď tam bežím, hneď pozerám, že akých chrobáčikov to predáva, aký softvér to predáva, že to má takú úžasnú hodnotu a že má také nadmerné odpočty. Na to nepotrebujem buzerovať všetkých podnikateľov nejakým kontrolným výkazom!
Figeľ, Ján, podpredseda NR SR (2013-06-26):
Nech sa páči s reakciou, Juraj Droba.
Kučera, Karol, poslanec NR SR (2021-04-01):
Ďakujem. Ďakujem ti, Marek, za tvoje vystúpenie. Niekedy mám pocit, že do tejto nešťastnej pandémie sa doslova častokrát neľudsky pridáva pandémia číslo dva v podobe našej opozície. Burcujú, zneisťujú a zavádzajú ľudí svojimi nezmyselnými a ničím nepodloženými výmyslami, len aby boli za pekných, len aby vyťažili na úkor nepopulárnych opatrení. Je to, ako keby sa na nás zjavne valila cunami, my sme sa zo všetkých síl snažili vystavať hrádzu a opozícia sa snaží tú hrádzu stále búrať. Neostáva nám nič iné, len sa snažiť napriek týmto populistom ďalej bojovať. A, Marek, ty si jeden z najväčších bojovníkov. Takže vďaka ti za tvoju prácu a želám aj veľa energie do ďalšieho boja. A to želám, samozrejme, aj už novému predsedovi vlády. Ďakujem. (Potlesk.)
Liba, Peter, poslanec NR SR (2021-12-03):
Ďakujem za slovo. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov (tlač 803). Návrh zákona prerokovávame v skrátenom legislatívnom konaní. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Hrnčiar, Andrej, podpredseda NR SR (2018-09-12):
Pán poslanec Heger.
Bittó Cigániková, Jana, poslankyňa NR SR (2021-12-03):
Páni, 150 mil. verzus 500 mil. je základný rozdiel! Verím, že to pochopíte, a tam je totiž akože nepochopená základná premisa. Rozdať ľuďom viac je podľa vás dobré a podľa nás si neuvedomujete, že to znamená zobrať ľuďom viac. Tie peniaze, opakujem, niekto musel zarobiť a niekde budú chýbať. Čiže úplne, oveľa radšej by sme boli, keby to bolo 50 mil., boli sme ochotní súhlasiť so 150 mil., prepáčte, aj miliónmi, aj teda eurami, lebo keď to rátame na milión obyvateľov, ale nie sme ochotní súhlasiť s 500 eur, to je už ďaleko za našou hranicou. Veľmi zaujímavé je, že na tej diskusii vtedy na tej koaličnej rade hovorili Igorovi Matovičovi aj Milan Krajniak, aj Veronika Remišová, aj kolegovia vedľa Igora Matoviča od vás z OĽANO, že to jednoducho je veľa. To, a to bola ponuka 300 eur vtedy, teda návrh. Zhodli sme sa všetci na stopäťdesiatich a s tým sme odchádzali, o to väčšie počudovanie bolo, keď sme videli tlačovku s 500 eurami. Čo sa týka opäť tých vašich typických oľanáckych osobných útokov, no vy proste jednoducho neviete pochopiť normálne fakty. Tak ja vám to teda poviem. Tú reformu, ktorú pripravujem s Pentou podľa vás, tak ja teda odkážem kolegom z Asociácie štátnych nemocníc, z Asociácie nemocníc Slovenska, Asociácie zdravotných poisťovní, Asociácie na ochranu práv pacientov, bývalých tvorcov reformy a terajším tvorcom reformy a vášmu ministrovi zdravotníctva, že teda spolupracujú s Pentou, pretože niekoľko mesiacov v tomto tíme ten pozmeňovák vznikal. To, že vy to neviete pochopiť, to je iba mantinel vašej, vášho nejakého rozsahu, ale to neznamená, že je to pravda. Pán Gazda, ďakujem, Kazda, ďakujem veľmi pekne za podporu.
B. Bugár, podpredseda NR SR: (2002-05-21):
J. Tuchyňa, poslanec: Ďakujem, pán podpredseda, vážené kolegyne, kolegovia, vyslovujem podporné stanovisko, že treba riešiť tento, ale i predchádzajúci návrh zákona. Chcem však požiadať snemovňu, aby sme veľmi pozorne prerokovali obe novely a predovšetkým túto novelu, novelu päťstoosemdesiatky zákona posúdili i z hľadiska všeobecne záväzného zákona o platových pomeroch, pretože tento zákon rieši množstvo rozdielov a nedorobkov, predovšetkým neštandardnými formami, a začína sa skladať, alebo príplatky budú tvoriť v platových náležitostiach vojakov pomaly základnú časť. Tento zákon stanovuje, hovorí o príplatkoch 1 až 10 000 Sk. Ďalej, iným spôsobom, a veľmi neobvyklým a v rozpore so zvyklosťami ide riešiť náborovanie do armády za príspevok až 150 000 korún a v prípade opakovaného náboru 30 000. Skúsenosti, vážené kolegyne, kolegovia z náborov z minulosti z tohto spôsobu sú také, že prichádzal do armády jednoducho odpad a i tento bude mať za následok, že budú prichádzať ľudia zo špekulatívnych dôvodov, zoberú 150 000 korún a po pol roku budeme riešiť, čo s nimi po roku a ako tie peniaze od nich vymôcť naspäť, ktoré im vyplatíme. Sú iné modely, ako je to možné riešiť. Zákon rieši úpravu platových náležitostí u nižších stupňov, o 40% u vyšších, o 15%, ale keď si to prepočítame a dáme na stôl a na misku váh, tak tých 15% bude fakticky znamenať viac ako 40% u tých nižších stupňov vojenských štruktúr. Takže nie som si celkom tak istý, tak ako pán minister hovoril o tom, že to bude mať pozitívny dopad na nižšie štruktúry a bude vytvárať podmienky profesionalizácie armády. Chcem ešte vytvoriť jednu myšlienku a to je otázka zákona, ktorý pred nami stojí a budeme o ňom rokovať 28., o dôchodkovom zabezpečení alebo sociálnom zabezpečení vojakov, terajší zákon 114. Pokiaľ máte spoločné správy k všeobecnému dôchodkovému zabezpečeniu, tak zistíte, že týmto zákonom sa chce dôchodkové zabezpečenie rozšíriť na dôchodkové zabezpečenie vojakov a zrušiť zákon č. 114. Tak znie spoločná správa výborov pre sociálne veci a bývanie. Je to neobvyklé, i keď je tu snaha už desať rokov o zjednotenie takéhoto systému, ale je to neobvyklé, i v iných armádach to jednoducho existuje takýmto oddeleným spôsobom, ale to nie je podstatné pre túto rozpravu. Pán minister, chcem sa opýtať, či realizáciou návrhu zákona o dôchodkovom zabezpečení vojakov a realizáciou zákona o platových pomeroch, teda päťstoosemdesiatky, bude budúci rok chýbať rezortu 1,3 miliardy na plnenie partnerských cieľov. Ďakujem.
Petrík, Simona, poslankyňa NR SR (2019-10-24):
Ďakujem pekne. V prvom rade ja som sa ešte k tomuto nevyjadrila, k tomu, že je to naozaj veľmi fajn zákon, takže ďakujem aj Katke, aj Martinovi, aj Marekovi, myslím, vy traja ste predkladatelia, za to, že ste ho predložili. A Janka rozprúdila diskusiu, takže super. Veď to je fajn, ja som rada za tieto diskusie tu. Ja som liberálka tiež, aj keď nie som v strane Sloboda a Solidarita, takže pre mňa je sloboda veľmi, veľmi, veľmi vážna. Ale absolútne súhlasím s tým, čo povedal Martin Fedor, že moja sloboda končí tam, kde začína sloboda niekoho iného. A ja som práve presne chcela povedať, že pamätáte si ešte možno, alebo videli ste nejakých v archívoch tie záznamy, keď sa fajčilo v parlamente. Hej, že tu si akože fajčili ľudia len taký fukot, proste tu muselo byť brutál, ja si to naozaj neviem predstaviť. A takže to nie je o tom. To je zaujímavé ako vy, saskári, proste tlačíte na to, že si tak obhajujete tú slobodu. Ale však veď tu naozaj nikto nikomu žiadnu slobodu neberie. Nech si tí ľudia fajčia, koľko chcú, ale proste nie na terasách, kde sú, presne, rodiny s deťmi, nebudem to celé opakovať. Oni môžu zájsť na pár minút trošku ďalej, dať si tú cigaretu a vrátiť sa naspäť. Skrátka, nevidím v tom žiaden problém. Skrátka, oni sú tí, ktorí sú závislí na niečom, a oni obmedzujú slobodu tých ostatných, keď to, keď to budem hovoriť vaším, vaším jazykom. Prečo by sme to mali robiť? Ja osobne by som bola za to, aby sa napr. zriadili len fajčiarske reštaurácie pre tých, ktorí proste chcú fajčiť, hej, no tak nech si idú tam, ale nech skrátka neobťažujú fajčením tých druhých. Ďakujem.
Laššáková, Jana, podpredsedníčka NR SR (2013-06-04):
No ja som sa pýtala, či ešte odhlasujeme ten jeden bod, ktorý náhodou...
Kollár, Boris, predseda NR SR (2020-09-17):
Prosím, prezentujme sa a hlasujeme. (Hlasovanie.) Prítomných 138 poslancov, za 101, proti žiadny, zdržali sa 37. Uvedený návrh sme schválili.
Somogyi, Szilárd, poslanec NR SR (2010-08-06):
Ďakujem, pán podpredsedajúci. Vážený pán Rafaj, po prvé by som sa vás chcel spýtať, že či máte vyjasnený váš postoj k občianskym právam. Jednak, na jednej strane ako dožadujete pri programovom vyhlásení kolektívne práva pre väčšinový národ, ktorý vy nazývate ako národno-štátnymi záujmami, a na strane druhej, odsudzujete, keď niekto chce chápať kolektívne práva prípadných menšín, ktoré nemusia byť len menšiny, ktoré žijú na území Slovenska. Po druhé, nebudem sa venovať nejako do detailu čo sa týka novelizácie zákona o štátnom jazyku. Skôr by som chcel poukázať na ten dôvod, ktorý viedol vašu vládnu koalíciu k uzákoneniu tejto novely. To, čo ste už vy vedeli predtým, že medzi voličmi maďarskej národnosti zrejme nebudete bodovať po nastúpení vašej vládnej koalície, aj váš väčšinový partner v koalícii si to musel priznať, a tým pádom z tejto menšiny urobil fackovacieho panáka, aby získal ďalšie hlasy. A po tretie, chcel by som sa vás spýtať, že dovtedy, kým ste boli ako súčasťou predchádzajúcej vládnej koalície, prečo ste sa nedožadovali navrátenia vyvezených alebo prípadných odcudzených národných pamiatok. Ďakujem. (Potlesk.)
Sulík, Richard, predseda NR SR (2011-07-13):
Pán poslanec Kaliňák, trochu ma prekvapuje, že pri vašom právnom vzdelaní si neviete prečítať rokovací poriadok, § 84 ods. 2, ktorý vraví, že ak v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení. Nerozumiem, aký je tam problém. Druhý deň je, kalendár kto si pozrie, to zistí. Ďakujem pekne, budeme pokračovať v rokovaní o 14.00 hodine. (Prerušenie rokovania o 12.51 hodine.) (Pokračovanie rokovania o 14.00 hodine.)
Laurenčík, Milan, podpredseda NR SR (2021-02-26):
Poslednú faktickú poznámku k tomu príspevku má pán poslanec Jozef Habánik. Nech sa páči.
Bugár, Béla, podpredseda NR SR (2016-11-22):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Pčolinský, nech sa páči.
Blanár, Juraj, podpredseda NR SR (2021-09-29):
Pán poslanec Ján Podmanický s faktickou poznámkou na pána poslanca Šeligu.
Ďuriš Nicholsonová, Lucia, podpredsedníčka NR SR (2018-05-24):
Ďakujem pekne za slovo. Áno, Anka, presne tak, ako si hovorila v úvode svojho vystúpenia, pani ministerka Matečná považuje tých drobných farmárov, ktorí protestovali s traktormi na východnom Slovensku, ktorí volali po jej odstúpení z funkcie, za nič. Ja to považujem za vrchol arogancie, pretože ľudia, ktorých záujmy má ministerka pôdohospodárstva predovšetkým zastupovať, ju nechcú v kresle ministerky pôdohospodárstva, pretože ona zlyhala nielen profesionálne, odborne, čo rada podčiarkuje teda, ale musím povedať, že aj ľudsky, keď nechala samostatne hospodáriacich farmárov doslova likvidovať. Toto skonštatoval aj generálny prokurátor, to tu už v rozprave odznelo niekoľkokrát a toto odznelo aj na pôde v Bruseli pred Európskym parlamentom. Je medzinárodná hanba, že rezort pôdohospodárstva pod jej vedením živí taliansku a albánsku mafiu, oligarchov a rôzne organizované skupiny, a pritom vlastných samostatne hospodáriacich roľníkov nechá likvidovať. Ja si myslím, že toto sú veci, ktoré keď počuje minister, každý minister s kúskom cti v ňom, jednoducho musí odstúpiť. Pretože ho tam nechcú ľudia, ktorých záujmy on má zastupovať. A pozrite sa, kam sme sa dostali dnes my. Sedíme tu a snažíme sa odvolať s tými počtami, ktoré sú, ministerku pani Matečnú. To je veľká hanba, ale nie pre nás, ale pre ňu.
Ďuriš Nicholsonová, Lucia, podpredsedníčka NR SR (2017-02-01):
Ďakujeme pekne aj my. A teraz dávam slovo spoločnému spravodajcovi z ústavnoprávneho výboru, pánovi poslancovi Petrovi Kresákovi, aby informoval Národnú radu o výsledku rokovania výborov a aby tiež odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2011-07-13):
Pán poslanec, procedurálny návrh sa začína podaním procedurálneho návrhu.
P. Hrušovský, predseda NR SR: (2005-09-23):
L. Martinčeková, poslankyňa: Dajte hlasovať o bodoch 1, 3, 4.
Zelník, Štefan, poslanec NR SR (2019-10-24):
Ďakujem, ďakujem pekne. Teda opakovane si povedal, pán kolega Marček, že bojujeme za práva detí. Áno, práve preto, že bojujeme za práva detí, ktoré sa nevedia rozhodnúť, a práve tá odborná verejnosť dala takéto pokyny, aby sme toto urobili. Je predsa úplne bežné, že ak chránime deti, tak pred prechod, kde je škola, dáme napríklad zníženú rýchlosť 30. To neni obmedzovanie, diskriminácia vodičov. Práve preto, aby sme tie deti chránili. Nedávno bol článok v novinách. V Brne dostal, chlapček v Brne dostal tetanus, nebol očkovaný, mama odmietla aj liečbu. Viete prečo? Niekto ju presvedčil, ona mala sclerosis multiplex a presvedčili ju, že práve to očkovanie, ktoré ona absolvovala ako v detstve, bolo spúšťacím mechanizmom. Pre dieťa by každý iste urobil to, to najlepšie, čo môže urobiť. A preto teda, aby ho uchránila pred, napríklad pred sclerosis multiplex, nedala ho zaočkovať. Dokonca nedala ani antibiotiká tomu dieťaťu, dneska leží s tracheostómiou, to je, museli umelo urobiť otvor do hrtanu preto, aby to, uvidíme, že či to dieťa vôbec prežije. Ja sa vás pýtam, má niekto svedomie, aby odoprel? Hoci vieme medicínsky povedať, že to očkovanie ako preventívne, to si niekto zoberie smrť toho dieťaťa povie, že áno, nedajte ho zaočkovať, hoci o tom vieme, že v rámci prevencie je to najlepšie a najlacnejšie, čo môžme pre to dieťa urobiť? Prosím vás a k tomu, že kto má vystúpiť. Ja som chirurg. Neviem si predstaviť, že teraz príde skupina nejakých laikov a začne rozprávať o tom, že poďme debatovať, či treba operovať napríklad, keď má niekto nádor na žalúdku. Lebo my si myslíme, že nie, že treba podávať, stačí, keď sa budú podávať napríklad vysoké dávky C vitamínu alebo sa nakosí tráva a bude užívať čaj. A ja mám dokazovať, že to neni pravda? To ste sa vari zbláznili?! Tak asi keď teda tí ľudia, ktorí sa zaoberajú s tým päťdesiat rokov, s očkovaním, a príde sem profesor Dlu... (Prerušenie vystúpenia časomerom.)
Gabániová, Darina, poslankyňa NR SR (2011-09-08):
Prepáčte, že v úvode môjho procedurálneho návrhu musím poznamenať, že pán Kalist je budúci premiér. (Smiech v sále.)
Dostál, Ondrej, poslanec NR SR (2016-04-27):
No môžem pokračovať o druhej, áno.
Matovič, Igor, poslanec NR SR (2013-03-25):
Štefan, presne tak. Ako na jednej strane máme 10 000 potratených detí do roka, na druhej strane niekoľko desiatok tisíc bezdetných párov. Ja si myslím, že aj tí ľudia, ktorí pozerajú na všetko okolo nás iba cez čísla, a to citové im príliš veľa nehovorí, tak aj v tomto prípade tam môžu nájsť tie čísla alebo tú surovú ekonomiku. A tak ako sa aj v ekonomike hovorí, že spárujeme dopyt s ponukou, tak takisto si myslím, že našou úlohou je vymyslieť, ako spárovať tú ponuku, tie deti, ktoré sú v lonách matiek, ktoré ich nechcú mať, s tou, s tým dopytom na druhej strane tých rodín, ktoré nemôžu mať deti. A teraz toto, nebavíme sa o tom, že poďme zakázať interrupciu, len poďme nájsť spôsob, ako ženám, matkám dať nejakú víziu, že môžu, že existuje aj ďalšia alternatíva, že môžu úplne bez problémov, že tá spoločnosť ich nebude za to odsudzovať, keď donosia to svoje dieťa. A že môžu ho donosiť. A je úplne normálne, že niektoré ženy svoje deti donosia a vychovávajú ich, a je úplne normálne, keď niektoré ich iba donosia a poskytnú ich druhým matkám, aby ich vychovávali. Toto, bohužiaľ, my v tejto veci sme ešte hlboko v stredoveku, kedy pozeráme na tie ženy, že ako by, ako by urobili niečo zlé, ak svoje dieťa poskytnú druhej nešťastnej matke. Takže ďakujem pekne.
Pellegrini, Peter, predseda NR SR (2023-12-15):
Pán poslanec Horecký.
Blanár, Juraj, podpredseda NR SR (2022-03-24):
Ďakujem, pán spravodajca. Otváram všeobecnú rozpravu, vážené panie poslankyne, páni poslanci, písomnú prihlášku som neobdržal. Takže dávam možnosť ústne sa prihlásiť do rozpravy. Konštatujem, že nikto sa nehlási. Vyhlasujem teda všeobecnú rozpravu za uzavretú. Pán navrhovateľ? Nie. Pán spravodajca takisto nemá záujem o záverečné slovo. Prerušujem rokovanie o tomto bode programu. Pristúpime k ďalšiemu bodu prebiehajúcej schôdze, ktorým je prvé čítanie o návrhu poslancov Národnej rady Slovenskej republiky Petra Pellegriniho, Richarda Rašiho, Denisy Sakovej, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov . Tento návrh je uvedený pod parlamentnou tlačou 922. Návrh na pridelenie výborom je v rozhodnutí 957. Udeľujem slovo pánovi poslancovi Erikovi Tomášovi, ktorý za skupinu poslancov tento návrh uvedie. Nech sa páči.
Hrušovský, Pavol, podpredseda NR SR (2011-09-14):
Páni poslanci, hlasujeme o návrhu, ktorým rozhodneme o tom, či pozmeňujúce, ktoré boli predložené dnes, môžu byť prerokované ihneď. (Hlasovanie.) 138 prítomných, 77 za, 61 sa zdržalo. Národná rada vyslovila súhlas s týmto postupom. Preto, pán poslanec, môžete predložiť ďalšie návrhy.
Kavecká, Monika, poslankyňa NR SR (2020-11-05):
Ďakujem veľmi pekne. Vážený pán predsedajúci, vážení páni ministri, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bola určená za spravodajkyňu k návrhu uvedeného zákona, tlač 277. Prekladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Jurinová, Erika, podpredsedníčka NR SR (2015-06-16):
Dávam slovo spravodajkyni, ktorú určil navrhnutý gestorský výbor (v pléne zaznelo kýchnutie), na zdravie, pre hospodárske záležitosti, poslankyni Lei Grečkovej. Nech sa páči.
P. Paška, predseda NR SR: (2007-10-30):
(Hlasovanie.) 132 prítomných, 55 za, 67 proti, 10 sa zdržalo. Návrh sme neschválili. Poďme ďalej pani spravodajkyňa.